ג'ורדן היה אב לילדה מנישואיו הראשונים לשחקנית קת'לין וידוס ולילד ממערכת יחסים שניהל עם השחקנית בלייר בראון.
בשנת 1993 אובחן בראשו של ג'ורדן גידול מוחי בשלב מתקדם. בעת שחלה הצטלם ג'ורדן לסרט "הנמלט" ולאחר שחלה החמרה במצבו החליט לפרוש מהסרט. הוא נפטר ממחלת הסרטן ב-30 באוגוסט 1993 בביתו שבלוס אנג'לס בגיל 56.
אח&quot;י סופה (סער 4.5)
אח"י סופה היא ספינת טילים מסדרה סער 4.5 (נירית) של חיל הים הישראלי. הספינה נבנתה במספנות ישראל והוכנסה לשירות מבצעי בשנת 2003.
זוהי הספינה השנייה בחיל-הים בשם זה. הראשונה הייתה אח"י סופה מדגם "סער 3", בשירות חיל הים בשנים 1985-1970 שהייתה ספינת הפיקוד בעת מילוט ספינות שרבורג לארץ ב-1969. בשנת 1994 לאחר שסיימה את השירות, הוטבעה במפרץ אילת וכיום היא משמשת כאתר צלילה.
אח"י סופה, לקחה חלק במבצעים חשאיים רבים. בין השאר השתתפה בסגר הימי על לבנון במלחמת לבנון השנייה (2006), השתתפה בתפיסתה של אוניית הנשק "ויקטוריה" (2011), לקחה חלק פעיל במבצע "עופרת יצוקה" (2008), מבצע "עמוד ענן" (2012) ובמבצע "צוק איתן" (2014) באה לידי ביטוי בעיקר על ידי הפגזות חוף.
דסאפרסידוס
ויסוקו
וִיסוֹקוֹ (בבוסנית: Visoko) היא עיר במזרח בוסניה והרצגובינה השוכנת בשטח קנטון זניצה-דובוי.
היסטוריה.
במהלך ימי הביניים הייתה ויסוקו בירת ממלכת בוסניה. ב-1463 נכבשה העיר על ידי צבאותיו של מוראט השני, סולטאן האימפריה העות'מאנית. ב-1878, לאחר קונגרס ברלין סיפחה האימפריה האוסטרו-הונגרית את אזור בוסניה ובכלל זה העיר ויסוקו. לאחר מלחמת העולם הראשונה נכללה ויסוקו בשטחי ממלכת יוגוסלביה.
באפריל 1941 פלשה גרמניה הנאצית ליוגוסלביה והכניעה אותה תוך ימים אחדים. העיר ויסוקו נכללה בשטחי מדינת קרואטיה העצמאית שנשלטה על ידי האוסטאשה. לאחר המלחמה וכינון יוגוסלביה התפתחה במקום תעשיית עיבוד עורות, עיבוד עץ וטקסטיל. בנוסף, בסמוך לעיר פעלו מכרות פחם וברזל. לאחר התפרקות יוגוסלביה והכרזת העצמאות של בוסניה והרצגובינה, פרצה מלחמת בוסניה ובמהלכה התחוללו בוויסוקו קרבות בין הכוחות היריבים שגרמו לנפגעים בנפש ולנזקים לרכוש.
הקהילה היהודית.
במהלך המאה ה-18 התיישבו יהודים בעיר. לאחר סיפוח האזור על ידי האימפריה האוסטרו-הונגרית היגרו לעיר משפחות יהודיות, רובן ממוצא אשכנזי. ב-1884 הוקם בית הכנסת לקהילה, בהמשך חרב ולאחר מלחמת העולם הראשונה הוקם חדש תחתיו. עוד הוקמו בית עלמין ותלמוד תורה. בעיר תועדה פעילות ציונית. ב-1941, לאחר כיבוש יוגוסלביה על ידי גרמניה הנאצית וכינון מדינת קרואטיה העצמאית בשלטון האוסטאשה החלו רדיפות יהודים. בני הקהילה נעצרו והובלו למחנה הריכוז גוספיץ' וממנו גורשו למחנה ההשמדה יאסנובאץ. מרבית בני הקהילה נרצחו בשואה והקהילה לא חודשה.
לקהילה זו השתייכו יהודי הכפר קִיסֶלְיָאק. המקום שימש אתר נופש ליהודי סרייבו ומעט היהודים שהתגוררו במקום נסמכו הלכתית על קהילת ויסוקו. במקום הוקם בית עלמין קטן שנכון ל-2006 עדיין ניתן היה לאתר את שרידיו.
Bad Blood (אלבום)
Bad Blood הוא אלבום הבכורה של הלהקה הבריטית באסטיל. האלבום יצא לאור ב-4 במרץ 2013 וכלל מספר סינגלים, שהמצליח ביותר ביניהם הוא השיר "Pompeii". האלבום הוקלט בלונדון והופק על ידי מארק קרו וסולן הלהקה, דן סמית'.
האלבום הגיע לפסגת מצעד האלבומים בבריטניה, שם שהה במשך שלושה שבועות והגיע למעמד פלטינה כפולה. גם בארצות הברית הצליח האלבום, והגיע למקום האחד עשר במצעד האלבומים בילבורד 200. האלבום הועמד לפרס האלבום הבריטי הטוב ביותר בפרסי המוזיקה הבריטית לשנת 2014.
ביקורות.
האלבום ספג ביקורות מעורבות ממבקרי המוזיקה. ב-Metacritic קיבל האלבום ציון ממוצע של 58 מתוך 100, בהסתמך על 12 ביקורות. באתר BBC Music קיבל האלבום ציון של 8/10, ונכתב כי האלבום הוא "אלבום בכורה מהנה". ג'יימי פולרטון, מהמגזין NME, כתב כי הלהקה "רצתה שכולם יאהבו אותה", והתייחס לכך ששירים שונים מהאלבום מיודעים לקהלי יעד שונים, ביניהם מעריצי ארקייד פייר, מעריצי קולדפליי ומעריצי אד שירן.
האלבום דורג במקום השלישי ברשימת האלבומים הטובים ביותר של שנת 2013 ב-Digital Spy.
מהדורה מחודשת: All This Bad Blood.
ב-25 בנובמבר 2013 יצאה לאור המהדורה המחודשת של האלבום, "All This Bad Blood". מהדורה זו כוללת את האלבום "Bad Blood" ודיסק נוסף הכולל את השירים הבאים:
ערס פואטיקה
ערס פואטיקה הוא ערב הקראת שירה שייסדה המשוררת עדי קיסר בתחילת שנת 2013, אשר יצר קול שתואר "הגל המזרחי החדש של השירה העברית". השם הוא משחק מילים המתייחס למונח ארס פואטיקה - מונח בלטינית שמשמעותו "אומנות הפואטיקה".
הערב שמתקיים פעם בחודש, מוגדר כחאפלה בשל האופי המזרחי של האירוע ומורכב ממשוררים, רקדניות בטן ואמני ספוקן וורד.
בין המשוררים המשתתפים בערבי "ערס פואטיקה" המייסדת עדי קיסר, רועי חסן, ישראל דדון, תהילה חכימי, מתי שמואלוף ושלומי חתוכה.
לערס פואטיקה יצאו שתי אסופות שירה מודפסות בעריכתה של עדי קיסר, בהוצאת "גרילה תרבות".
ביולי 2015, נמנו עדי קיסר, תהילה חכימי ורועי חסן עם הזוכים בפרס ברנשטיין לספרות.
קרב בית חנון
מסע הצלב של הברונים
מסע הצלב של הבארונים
יעקב זדה-דניאל
יעקב זדה-דניאל (נולד ב-25 בדצמבר 1979) הוא שחקן ישראלי, מועמד לפרס אופיר לשחקן המשנה הטוב ביותר לשנת 2014, על תפקידו בסרט "את לי לילה" ולשנת 2021 על תפקידו בסרט "יותר ממה שמגיע לי".
ביוגרפיה.
זדה-דניאל נולד בחולון. כשהיה בן שנתיים אמו נפטרה, ואביו העביר אותו ואת שלוש אחיותיו ל"כפר נרדים", כפר ילדים בערד, שם גדלו כילדי פנימייה עם ילדים ממשפחות הרוסות. כשהיה בן 13 נפטר אביו. הוא בוגר הסטודיו למשחק של יורם לוינשטיין. בין לבין עבד בעבודות מזדמנות לפרנסתו, ותקופה אף התגורר בתוך קרוואן באמצע מטע אבוקדו. שירת בצה"ל כלוחם בשייטת 13 ולאחר מכן עבר ליחידת דובדבן.
בטלוויזיה ובקולנוע.
במהלך השנים שיחק זדה־דניאל במספר סרטים וסדרות טלוויזיה. בשנת 2006 שיחק בסרטו של יובל שפרמן "הדברים שמאחורי השמש". בין השנים 2007–2008 שיחק בטלנובלה של הוט 3 "בובות". כמו כן, שיחק בסרט הקצר "אליקו", פרי עטו של מני יעיש.
בשנת 2009 שיחק תפקיד ראשי ב-2 סרטים חרדיים 'נקמה יהודית 4' ו'נקמה יהודית 5' מהבמאי יהודה גרובייס, וכן בסרט קצר מאת אריאל בנבג'י "ימי התשובה של רחמים חנוכה", ולאחר מכן שיחק בשני פרקים בעונה השנייה של "החברים של נאור" בתפקיד ג'קי מלכה, כמו כן בשנת 2010 שיחק בסרט קצר נוסף "נר הלילה". בשנת 2012 לוהק לסרטו של עידן הובל "מנתק המים", לצדם של משה איבגי וטום יפת. בשנת 2013 גילם את דמותו של יניב בסדרת הנעורים של חברת הלווין Yes וערוץ הילדים "אליפים". באותה שנה שיחק בסדרת הפשע של הוט 3 "הבורר".
בשנת 2014 שיחק בסרטים "שושנה חלוץ מרכזי" (של שי כנות), ובסרט "את לי לילה" (של אסף קורמן), על משחקו בסרט זה הוא היה מועמד לפרס אופיר 2014 בקטגוריית שחקן המשנה הטוב ביותר. בשנת 2015 החל לשחק בסדרה המתח של Yes "פאודה" שיצרו ליאור רז ואבי יששכרוף.
בשנת 2016 החל לשחק בעונה השנייה של סדרת המתח המצליחה "בני ערובה" בערוץ 10. באותה שנה החל לשחק בסדרה "מטומטמת" בהוט 3. בנוסף השתתף בסרט "אבינו" שיצא לאקרנים ב־16 ביוני ושיחק שם בתור אחד מהאחים של משפחת מכלוף, ובסרטו של איתן גרין "חדרי הבית" ובהמשך שיחק בסרט "אשת השגריר".
בשנת 2017 שיחק בתפקיד משנה בסרטו של שבי גביזון "געגוע (סרט)".
ב-2018 השתתף בסדרה "אוטונומיות" של HOT ובסדרת הרשת "לא הכל ורוד". כמו כן, השתתף בסדרת הטלוויזיה "אילת", בתפקיד פופאי, שוטר במחוז אילת, בתפקיד משנה בסרט העצמאי הקצר "יום רגיל" לצד ליטל שוורץ ודובר קוסשווילי, וכן בסדרה "להעיר את הדב".
ב-2019 השתתף בסרטו של מרקו כרמל "פרא אציל" וכן בסרטים "מראות שבורות" ו"המורה לאנגלית".
ב-2022 משתף ב"הבאר", סדרת מתח לילדים בכאן חינוכית. משחק את זורלא, שותף של מוריס וסשה בבית אידון.
בתיאטרון.
ב-2008 השתתף בהצגה "ריצ'רד השלישי" מאת ויליאם שייקספיר, ובתרגומו של מאיר ויזלטיר בתיאטרון תמונע. בשנת 2011 שיחק בתיאטרון דימונה במחזה "ילד הכרובית", על פי ספרו של יהונתן גפן. ב־2012 שיחק בתיאטרון דימונה במחזה "גרסת הבמאי", אותו כתב איליה ארנבורג וב-2015 שיחק ב"בקופסאות הבטון" באותו תיאטרון.
בשנת 2016 זכה בפרס "קיפוד הזהב" לשחקן משנה על תפקידו בהצגה "המתנחל" מאת נעם גיל ובבימויו של יגאל זקס, בהפקת אנסמבל "קבוצת עבודה"
ביולי 2016 החל לשחק בעיבוד למחזה "גלנגרי גלן רוס" שכתב דייוויד מאמט ועלה בתיאטרון חיפה. באוקטובר באותה שנה החל לשחק בהצגה "אהבת מוות" מאת ענת גוב ובבימוי גלעד קמחי בתיאטרון בית ליסין.
בשנת 2019 שיחק בהצגה "ליידי עמר" מאת נעם גיל ובבימויו של יגאל זקס, בהפקת אנסמבל "קבוצת עבודה".
בשנת 2021 משחק בהצגה "קב"ן" בתיאטרון הבימה.
חיים אישיים.
זדה-דניאל בזוגיות עם השחקנית יוליה שניידר.
ב-2020 הצטרף לעמותת sos המנהלת בין השאר את כפר הנוער בו גדל.
המרדף אחר אוקטובר האדום (סרט)
המרדף אחר אוקטובר האדום (באנגלית: The Hunt For Red October) הוא סרט פעולה משנת 1990 המבוסס על רב־מכר באותו שם מאת טום קלנסי. במאי הסרט הוא ג'ון מקטירנן, והשחקנים הראשיים הם שון קונרי בתפקיד מרקו רמיוס ואלק בולדווין בתפקיד ג'ק ראיין.
תקציר העלילה.